                                                                                           Anexa nr. 3  la HCL nr. 
CONTRACT-cadru
de delegarea gestiunii prin concesionare a serviciului  pentru gestionarea câinilor fără stăpân din  Municipiul Timişoara, prin concesiune  nr.............din data de ............
În temeiul Legii nr.100/2016 privind concesiunile de lucrări şi concesiunile de servicii, HG nr.867/2016 pentru aprobarea Normelor metodologice de aplicare a prevederilor referitoare la atribuirea contractelor de concesiune de lucrări şi concesiune de servicii din Legea nr.100/2016 şi a OUG nr.155/2001 privind aprobarea programului de gestionare a câinilor fără stăpân, modificat prin Legea 258/20013, H.G. nr.1.059/2013 pentru aprobarea Normelor metodologice de aplicare a OUG nr.155/2001.
CAPITOLUL  I  PĂRŢI CONTRACTANTE

MUNICIPIUL TIMIŞOARA, cu sediul in Timişoara,  Bv. C.D. Loga nr.1, judeţul Timiş cod fiscal 14756536, tel. 0256-408.300, fax. 0256-490.635,  reprezentat prin Nicolae Robu - Primar,  în calitate de concedent, pe de o parte, 

şi

 SOCIETATEA...................S.R.L./S.A, cu sediul în localitatea ......., str. ....... nr. ......, sectorul/judeţul ......., înmatriculată la registrul comerţului cu nr. ......, cod unic de înregistrare ......, cont nr. ......, deschis la ......., reprezentată de ......., având funcţia de ........  , în calitate de concesionar, pe de altă parte, 
Au încheiat prezentul contract, în temeiul  HCLMT de aprobare prin concesiune a delegării serviciului pentru gestionarea câinilor fără stăpân  cu nr........... din data de............................
CAPITOLUL  II  DISPOZIŢII GENERALE

1. Anexele contractului

Art. 1   (1) Din prezentul contract fac parte integrantă urmatoarele anexe:

a)  Caietul de sarcini al serviciului pentru gestionarea câinilor fără stăpân;
b)  Regulamentul serviciului pentru gestionarea câinilor fără stăpân din Municipiul Timişoara aprobat prin HCLMT nr. 205/2014;
c)  Tarifele pentru serviciile delegate conform ofertei declarată câştigătoare (model Anexa 8 la caietul de sarcini); 
d) Garanţia de bună execuţie (instrument de  garantare emis în condiţiile legii de o societate bancară)

e) propunerea tehnică şi propunerea financiară;

 (2)  Aceste anexe sunt obligatorii la prezentul contract şi devin, în consecinţă, parte integrantă a acestuia, din care vor decurge şi efecte economico-financiare, care pot fi revizuite conform prevederilor contractuale, cu acordul ambelor părţi.
(3) Categorii de bunuri utilizate  de concesionar  în derularea contractului:

a) bunuri proprii- acele bunuri care la încetarea contractului ramân în proprietatea concesionarului;

b) bunuri de retur- sunt bunurile publice/private transmise cu titlu gratuit în administrarea concesionarului, inclusiv cele realizate pe durata contractului în scopul îndeplinirii obiectivelor delegării şi care, la încetarea contractului, revin de plin drept şi gratuit, în bună stare, exploatabile şi libere de orice sarcini sau obligaţii concedentului. În cazul încetarii contractului înainte de termen, concedentul este îndreptăţit să primească valoarea neamortizată a bunurilor realizate din fondurile sale;

c) la începutul contractului se va întocmi un Proces Verbal de constatare privind bunurile de retur pe care concesionarul trebuie să le predea concedentului la sfârşitul contractului,  semnat şi stampilat de abele părţi.
CAPITOLUL III DISPOZIŢII SPECIALE

2. Obiectul contractului
Art.2  Obiectul contractului îl constituie delegarea gestiunii prin concesionare a serviciului  pentru gestionarea câinilor fără stăpân din Municipiul Timişoara, cât şi transmiterea pazei juridice a câinilor fără stăpân concesionarului.
3. Obiective

Art.3  Obiectivele concedentului :

a) îmbunătăţirea condiţiilor de viaţă ale populaţiei;

b) dezvoltarea durabilă a serviciului;

c) gestionarea serviciului pe criterii de transparenţă, competitivitate şi eficienţă;

c) protecţia şi conservarea mediului înconjurător şi a sănătăţii populaţiei;

d) respectarea cerinţelor din legislaţia în vigoare privind gestionarea câinilor fără stăpân.

4. Durata contractului

Art. 4 (1) Durata contractului de delegare a gestiunii este de 3 ani, începând de la data constituirii garanţiei de bună execuţie sau până la epuizarea totala a valorii contractului conform art. 13, alin 5 din prezentul contract. 

5. Drepturile şi obligaţiile părţilor
Art. 5 - Concedentul  are următoarele drepturi:
a)  de a  solicita concesionarului  informaţii periodice cu privire la nivelul şi calitatea serviciului prestat;

b) de a sancţiona concesionarul  în cazul în care acesta nu asigură continuitatea serviciului ori nu respectă indicatorii de performanţă ai serviciului  pentru gestionarea câinilor fără stăpân;
c) de a refuza, în condiţii justificate, aprobarea ajustării tarifelor propuse de  concesionar;
d) de a rezilia contractul şi de a organiza o nouă procedură pentru delegarea gestiunii serviciului, pentru nerespectarea de către concesionar a obligaţiilor contractuale;

e) de a rezilia contractul şi de a organiza o nouă procedură pentru delegarea gestiunii serviciului, dacă concesionarul nu adoptă programe de măsuri care să respecte condiţiile contractuale şi să asigure atingerea parametrilor de calitate asumaţi, în termenul stabilit de către concedent prin notificare;

f) de a verifica şi controla modul de realizare de către  concesionar a serviciului delegat, precum şi modul în care este satisfăcut interesul public;

g) de a solicita daune-interese  în cazul în care concesionarul renunţă la prestarea serviciului;

h) de a verifica respectarea obligaţiilor asumate prin contract, cu notificarea prealabilă a concesionarului şi în condiţiile prevăzute în caietul de sarcini şi în regulamentul serviciului.

 Art.6 - Concesionarul are următoarele drepturi:
a) de a încasa contravaloarea serviciului prestat, corespunzător tarifului aprobat de concedentul;

b) de a propune ajustarea tarifului în condiţiile actelor normative în vigoare;

c) să exploateze în mod direct, pe riscul şi pe răspunderea sa, activităţile şi serviciile publice care fac obiectul contractului de delegare a gestiunii;

d) să propună modificarea şi/sau completarea prezentului contract, în cazul modificării reglementărilor şi/sau a condiţiilor tehnico-economice care au stat la baza încheierii acestuia.
Art. 7 - Concedentul are următoarele obligaţii:
a) să  analizeze şi dacă se justifică, să aprobe  ajustarea  tarifelor pe baza fundamentării tehnico-economice prezentată de concesionar, în conformitate cu prevederile legale în vigoare;

b) să menţină echilibrul contractual şi să respecte angajamentele asumate faţă de concesionar prin prezentul contract;

c) să notifice concesionarului apariţia oricaror împrejurari de natura să aduca atingere drepturilor acestuia.
Art. 8 - Concesionarul are următoarele obligaţii:

a)prin prezentul contract preia paza juridică a câinilor fără stăpân din Municipiul Timişoara precum şi efectivul de câini fără stăpân aflaţi în adăpost, ca urmare a încheierea contractului anterior,  în număr de cca 500 capete;

b) preia integral riscul de exploatare a serviciului concesionat. 
c) să respecte angajamentele luate prin contractul de delegare a gestiunii, precum şi legislaţia, normele, prescripţiile şi regulamente privind igiena muncii, protecţia muncii, gospodărirea apelor, protecţia mediului, urmărirea comportării în timp a construcţiilor, prevenirea şi combaterea incendiilor;
d) să respecte legislaţia şi reglementările în vigoare aplicabile serviciului delegat, precum şi indicatorii de performanţă ;

e) să presteze activitatea conform prevederilor regulamentului serviciului pentru gestionarea câinilor fără stăpân şi caietului de sarcini a serviciului;

f) să întocmească fişe de fundamentare pe elemente de cheltuieli pentru tarifele propuse spre

aprobare în conformitate cu prevederile legale în vigoare;

g) să aplice metode performante de management care să conducă la reducerea costurilor de operare;
h) să întreţină şi să asigure reparaţia autovehiculelor proprii cu personal autorizat şi modernizarea continua a bazei  proprii;

i) să elaboreze planuri anuale de revizii şi reparaţii ale autovehiculelor proprii, executate cu forţe proprii şi/sau cu terţi;

j) să realizeze un sistem de evidenţă a sesizărilor şi reclamaţiilor, respectiv de rezolvare operativă a acestora;

k) să ţină evidenţa gestiunii serviciului şi raportarea periodică a situaţiei autorităţilor competente, conform reglementărilor în vigoare;

l) să asigure personalul necesar pentru prestarea activităţilor asumate prin contract, precum şi conducerea operativă prin dispecerat şi asigurarea mijloacelor tehnice şi a personalului de intervenţie;
m) să nu subdelege/subcontracteze serviciul, în tot sau în parte, altor operatori;

n) la încetarea contractului de delegare a gestiunii din alte cauze decât ajungerea la termen sau forţa majoră, este obligat să asigure continuitatea prestării activităţii în condiţiile stipulate în contract, până la preluarea acesteia de către concedent, dar nu mai mult de 90 de zile;
p) în cazul în care sesizează existenţa sau posibilitatea existenţei unei cauze de natură să conducă la imposibilitatea realizării serviciului, va notifica de îndată acest fapt concedentul în vederea luării măsurilor ce se impun pentru asigurarea continuităţii activităţii serviciului;

r) să plătească redevenţa la valoarea prevăzută şi la termenul stabilit în prezentul;

p) să respecte orice prevederi care derivă din legile şi reglementările în vigoare, precum şi din hotărârile Consiliului Local al Municipiului Timişoara;

s) să platească despăgubiri/daune persoanelor fizice sau juridice pentru prejudiciile aduse din culpa sa;

ş) să platească despăgubiri/daune persoanelor fizice pentru traumele suferite din cauza agresiunii câinilor fără stăpân de pe domeniul public şi privat  al Municipiului Timişoara, stabilite prin hotărâri ale instanţelor de judecată definitive şi irevocabile;

t) să respecte condiţiile impuse de natura activităţilor  (materiale cu regim special, condiţii de siguranţă în exploatare, protecţia mediului, protecţia muncii, condiţii privind folosirea şi protejarea patrimoniului, etc.).
6. Nivelul şi plata redevenţei

Art. 9  
(1) Redevenţa este de  0,5%  din valoarea totală a facturilor încasate de către concesionar pentru serviciile prestate, la care se adaugă TVA-ul.
(2) Plata redevenţei se efectuează în patru rate anuale în contul nr.  RO17TREZ621502205X020362 deschis la Trezoreria Municipiului Timşoara pe numele concedentului sau prin casieria Direcţiei Fiscale a Municipiului Timişoara. 
(3) Termenul scadent pentru plata ratelor redevenţei este:

Trim I: Până la 31.03. ale anului curent, redevenţa calculată pentru exploatarea obiectului concesiunii în noiembrie an precedent + decembrie an precedent + ianuarie an curent, 

Trim II: Până la 30.06. ale anului curent, redevenţa calculată pentru exploatarea obiectului concesiunii în februarie an curent + martie an curent + aprilie an curent, 

Trim III: Până la 30.09. ale anului curent, redevenţa calculată pentru exploatarea obiectului concesiunii în mai an curent + iunie an curent + iulie an curent, 

Trim IV: Până la 31.12. ale anului curent, redevenţa calculată pentru exploatarea obiectului concesiunii în august an curent + septembrie an curent + octombrie an curent.

(4) Plata redevenţei se va efectua în baza unei facturi emisa de către concedent în forma electronică, în format pdf. Concesionarul va comunica concedentului până la data de 1 a ultimei luni din trimestrul în care redevenţa devine scadentă, respectiv 01.03, 01.06, 01.09, 01.12, un centralizator care cuprinde: luna, valoarea facturilor emise pentru luna respectivă, valoarea facturilor încasate, din care rezultă baza asupra cărora se aplică cota redevenţei conform clauzelor contractuale pentru perioadele prevazute la art. 9, alin. (1) din prezentul act adiţional.
(5) Factura se va comunică concesionarului prin mijloace electronice- email-, de pe adresa de email veniturinefiscale@dfmt.ro pe adresa de email valida, securizată şi comunicată în mod oficial de către concesionar. Comunicarea facturii prin modalitate electronica se va efectua cu cel putin 20 de zile înainte de împlinirea termenului scadent. 

(6) Părţile au obligaţia să intreţină funcţionarea continuă a adreselor de email pe toata durata executării contractului. 

(7) Orice modificare sau nefuncţionare a adresei de email se va comunica celeilalte părţi în cel mult 24 de ore de la data modificării sau deficienţei, în acest ultim caz, cu indicarea timpului pentru remediere. 

(8) Concesionarul va confirma, prin mijloace electronice la adresa de e-mail  veniturinefiscale@dfmt.ro primirea facturii, în 5 cinci zile de la data comunicării. 

(9) În cazul neprimirii facturii în termenul prevăzut la art. 9, alin. (5), concesionarul va informa proprietarul despre acest aspect în termen de 5 zile lucratoare de la data la care a expirat termenul menţionat. 

(10) În cazul în care comunicarea facturii nu este confirmata de catre concesionar în termenul prevăzut la art. 9, alin. (8), factura va fi considerata comunicată şi acceptată. 

(11) Pe cale de exceptie, dacă factura nu poate fi comunicată în format electronic, deoarece concesionarul fie nu deţine adresa de e-mail, fie aceasta nu este funcţională temporar, concesionarul se obligă să se prezinte la sediul concedentul în vederea remiterii facturii pe suport de hârtie, în termen de 5 zile de la data expirării termenului prevăzut la art. 9, alin. (5). În acest caz, comunicarea se consideră îndeplinită la data la care concesionarului i-a fost înmânată sub semnătură factura emisă pe suport de hârtie. 

(12) În caz de neindeplinire de către concesionar a obligaţiei prevazuta la art. 9, alin. (11), factura se consider comunicată  în termen de 5 zile de la data expirării termenului prevazut art. 9, alin. (5), cu toate consecinţele ce decurg din acest fapt. 

(13) Corespondenţa aferentă  prezentului contract, referitoare la îndeplinirea obligaţiilor de natură financiară se va purta pe adresele de email puse la dispoziţie de părţile implicate.
(14) În cazul neplăţii redevenţei la termenele scadente, concesionarul datorează penalităţi de întârziere care se vor calcula în aceleaşi condiţii prevăzute de Legea nr. 207/2015 privind Codul de Procedură Fiscală, cu modificări şi completări, vizând majorările de întârziere pentru neplata la scadenţă a impozitelor şi taxelor locale.
(15) La expirarea scadenţei, concesionarul este de drept în întârziere fără a fi necesară vreo formalitate prealabilă în acest sens. 

(16) În cazul neachitării redevenţei în termen mai mare de 90 de zile de la data scadenţei, prin simplul fapt al neexecutării, contractul este reziliat de plin drept, fără a fi necesară punerea în întârziere sau orice formalitate prealabilă. 

Art. 10 Garanţii - Garanţia de bună execuţie pentru realizarea serviciile prestate
(1) În termen de 5 zile lucrătoare de la data semnării prezentului contract, concesionarul constituie, cu titlu de garanţie de bună execuţie, o sumă fixă.
 (2) Garanţia de bună execuţie se constituie de către concesionar în scopul asigurării concedentului de îndeplinirea cantitativă, calitativă şi în perioada convenită a obligaţiilor contractuale  și va fi în procent de 5 % din valoarea contractului fără TVA. 

· Concedentul acceptă constituirea garanţiei de bună execuţie prin:

·  reţineri succesive din sumele datorate pentru facturi parţiale. În acest sens, concesionarul are obligaţia de a deschide la unitatea Trezoreriei Statului din cadrul organului fiscal competent în administrarea acestuia un cont de disponibil distinct la dispoziţia autorităţii contractante, cont care trebuie alimentat la începutul derulării contractului cu 0,5% din preţul acestuia fără TVA. 

(3)  Concedentul are dreptul de a emite pretenţii asupra garanţiei de bună execuţie, în limita prejudiciului creat, dacă concesionarul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, concedentul are obligaţia de a notifica acest lucru concesionarului, precizând totodată obligaţiile care nu au fost respectate.

(4) Concedentul se obligă să restituie garanţia de bună execuţie, în termen de 14 zile  de la data încheierii procesului-verbal de constatare la terminarea contractului.
Art. 11 - Concedentul are dreptul să execute garanţia de buna execuţie în următoarele cazuri:

a) concesionarul nu realizează lucrările de investiţii, cantitativ şi calitativ, la termenele angajate;

b) pentru a preleva penalităţile şi sumele datorate de concesionar din neplata redevenţei;

c) concesionarul renunţă la prestarea activităţii, caz în care acesta nu este exonerat şi de plata unor daune-interese faţă de concedent.

d) pentru plata despăgubirilor/daunelor suferite de persoane fizice din cauza agresiunii câinilor fără stăpân de pe domeniul public şi privat  al Municipiului Timişoara, stabilite prin hotărâri ale instanţelor de judecată definitive şi irevocabile emise în sarcina Municipiului Timişoara.

Indicatorii de performanţă
Art.12  Indicatorii de performanţă se regasesc în Anexa nr. 3 la  Regulamentul serviciului pentru gestionarea câinilor fără stăpân din Municipiul Timişoara, conform  anexei nr. 3 la HCLMT nr. 205/2014.
  Tarife

Art.13 (1) Concesionarul va presta serviciile la tarifele prezentate în oferta  acceptată în urma licitaţiei publice desfăşurate.

(2) Tarifele la serviciile delegate la data semnării prezentului contract sunt cuprinse în Anexa nr. 8 la caietul de sarcini- Model Ofertă Tarife.
(3) Tarifele se vor ajusta  în conformitate cu prevederile legislaţiei în vigoare.
 (4) Tarifele ajustate vor fi aprobate prin hotărârea Consiliului Local, pentru care se va încheia act adiţional la contractul de delegare.
(5) Serviciului pentru gestionarea câinilor fără stăpân va fi decontat în baza tarifelor unitare ofertate pentru fiecare operaţiune conform ofertei de tarif, până la epuizarea valorii  de ___________  lei fără TVA, respectiv _________ lei cu TVA

(6) Cantităţile din oferta finaciară sunt estimate, concedentul îşi rezervă dreptul de a modifica aceste cantităţi în funcţie de situaţia existentă pe teren şi a modificărilor/suspendărilor legislative, dar fără a depăşi valoarea totală a contractului, conform art. 13 alin 5.
Răspunderea contractuală

Art.14 (1) Nerespectarea dovedită de către părţile contractante a obligaţiilor prevăzute în prezentul contract atrage răspunderea contractuală a părţii în culpă.

(2) Partea în culpă este obligată la plata penalităţilor, precum şi la despăgubiri, în funcţie de prejudiciul produs, iar dacă acestea nu acoperă integral prejudiciul, pentru partea neacoperita este obligata suplimentar la  plata de daune-interese.
Penalitati

Art.15 (1) Se aplică penalităţi în procent de:

a) 10%  din valoarea facturii lunare, dacă un număr cuprins între 1-10 persoane  sunt muşcate de către câinii fără stăpân, pe domeniul public sau privat al Municipiului Timişoara, conform sesizărilor înregistrate la Primăria Municipiului Timişoara care să cuprindă date concrete privitoare la persoana agresată, locaţia agresiunii, animalul care a agresat, precum şi adeverinţa medicală care să ateste muşcătura, eliberată de unităţile sanitare;
b) 20%  din valoarea facturii lunare, dacă un număr cuprins între 11-20 persoane  sunt muşcate de către câinii fără stăpân, pe domeniul public sau privat al Municipiului Timişoara, conform sesizărilor înregistrate la Primăria Municipiului Timişoara care să cuprindă date concrete privitoare la persoana agresată, locaţia agresiunii, animalul care a agresat, precum şi adeverinţa medicală care să ateste muşcătura, eliberată de unităţile sanitare;

c) 30%  din valoarea facturii lunare, dacă un număr cuprins între 21-30 persoane  sunt muşcate de către câinii fără stăpân, pe domeniul public sau privat al Municipiului Timişoara, conform sesizărilor înregistrate la Primăria Municipiului Timişoara care să cuprindă date concrete privitoare la persoana agresată, locaţia agresiunii, animalul care a agresat, precum şi adeverinţa medicală care să ateste muşcătura, eliberată de unităţile sanitare;

d) 40% din valoarea facturii lunare, dacă un număr mai mare de 31 persoane sunt muşcate de către câinii fără stăpân, pe domeniul public sau privat al Municipiului Timişoara, conform sesizărilor înregistrate la Primăria Municipiului Timişoara care să cuprindă date concrete privitoare la persoana agresată, locaţia agresiunii, animalul care a agresat, precum şi adeverinţa medicală care să ateste muşcătura, eliberată de unităţile sanitare;

e) 50%  din valoarea facturii lunare, dacă un număr mai mare de 41 persoane  sunt muşcate de către câinii fără stăpân, pe domeniul public sau privat al Municipiului Timişoara, conform sesizărilor înregistrate la Primăria Municipiului Timişoara care să cuprindă date concrete privitoare la persoana agresată, locaţia agresiunii, animalul care a agresat, precum şi adeverinţa medicală care să ateste muşcătura, eliberată de unităţile sanitare; 

(2)  Lunar se pot aplică penalităţi în cuantum egal cu valoarea tarifului plătit de concedent concesionarului  pentru „colectarea şi transportul unui câine” (lei/câine)  fără stăpân raportat pe domeniul public sau privat al Municipiului Timişoara ca urmare a controalelor efectuate de către echipe mixte formate din reprezentanţi ai concedentului şi ai concesionarului;

(3) Penalităţile prevăzute la alin.1 si 2  se vor putea aplica numai dupa o perioada de graţie de 3 luni de la intrarea în vigoare a contractului.
Sarcinile concesionarului în domeniul investiţiilor
Art. 16  (1) Investiţiile cad exclusiv în sarcina concesionarului.  
(2) Investiţiile care se realizează din fonduri proprii ale concesionarului se amortizează de către acesta pe durata derulării contractului.
 Forţa majoră
Art. 17 (1) Niciuna dintre părţile contractante nu răspunde de neexecutarea la termen sau/şi de executarea în mod necorespunzător, total ori parţial, a oricărei obligaţii care îi revine în baza prezentului contract de delegare a gestiunii, dacă neexecutarea sau executarea necorespunzatoare a obligaţiei respective a fost cauzată de forţa majoră.

(2) Partea care invocă forţa majoră este obligată să notifice celeilalte părţi în termen de 48 de ore  producerea evenimentului, precum şi dovada forţei majore şi să ia toate măsurile posibile în vederea limitării consecinţelor lui.

(3) Dacă în termen de  30 de zile de la producere,  evenimentul respectiv nu încetează, părţile au dreptul să îşi notifice încetarea de plin drept a prezentului contract de delegare a gestiunii fără ca vreuna dintre ele să pretindă daune-interese.

(4) Întârzierea sau neexecutarea obligaţiilor asumate din motive de forţă majoră nu atrage pentru nici una dintre părţi penalizări sau alte compensaţii.
 Condiţii de redefinire a clauzelor contractuale. 
Art. 18 (1) Modificarea prezentului contract se face numai prin act adiţional încheiat între părţile contractante.
(2) Parţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului
Art. 19 (1) Concedentul poate modifica unilateral partea reglementară a prezentului contract cu notificarea prealabilă, cu 30 de zile, a concesionarului, din motive excepţionale legate de interesul naţional sau local, după caz.

(2) În cazul în care modificarea unilaterală a contractului îi aduce un prejudiciu, concesionarul are dreptul să primească fără întârziere o justă despăgubire.

(3) În caz de dezacord între concedentul şi concesionarul cu privire la suma despăgubirii, aceasta va fi stabilită de către instanţa judecatorească competentă, perioadă în care  concesionarul are obligaţia să respecte obligaţiile contractuale.

Art. 20 Prezentul contract nu poate fi modificat prin act adiţional, în sensul introducerii în obiectul acestuia a unei activităţi care nu a facut obiectul delegării gestiunii, doar în cazul în care apar modificări legislative după data de încheiere a contractului, dar fără a depăşi valoarea totală a contractului conform art. 13,  alin.5 din prezentul contract.
Art.21 Contractul poate fi modificat în cazul în care orice prevederi ale acestuia devin discordante cu reglementările în domeniu din legislaţia naţională sau legislaţia comunitară, cu menţinerea echilibrului contractual.
Art.22 (1) Serviciul de gestionare a câinilor fără stăpân va urmări să se realizeze un raport calitate/cost cât mai bun pentru perioada de derulare a contractului de delegare şi un echilibru între riscurile şi beneficiile asumate prin contract. 
(2) Tarifele sunt cele prezentate în oferta de tarife conform Anexei nr. 8 parte integrantă din prezentul caiet de sarcini.

(3) Structura şi nivelul tarifelor practicate vor reflecta costul efectiv al prestaţiei şi vor fi în conformitate cu prevederile legale.

(4) Tarifele percepute de operator, vor fi aprobate prin Hotărâre a Consiliului Local, pe baza fundamentării propuse de operator şi avizate de serviciul de specialitate din cadrul Primăriei Municipiului Timişoara. Tarifele sunt ferme, în lei, pentru o perioadă de 24 luni, după care pot fi ajustate. 

(5) Operatorul are dreptul să propună beneficiarului, ajustarea preţului privind prestarea serviciului pentru gestionarea cânilor fără stăpân în Municipiul Timişoara, ce se va putea realiza începând cu anul doi de contract conform clauzelor prevăzute mai jos:

a) Pentru primele 24 luni de contract, tarifele sunt cele din oferta de tarife declarată câştigătoare, exprimată în lei; 

b) Prima ajustare se va putea realize la 24 luni după semnarea contractului. Ajustarea preţurilor unitare ofertate se va face pe baza evoluţiei indicilor de preţ publicaţi de Institutul Naţional de Statistica. 

c) Formula de ajustare este: 

V = V(0) x C(A)

în care: 

V - reprezintă valoarea ajustată a preţului unitar ofertat; 

V(0) - reprezintă valoarea preţurilor unitare declarate în propunerea financiară; 

C(A) - reprezintă coeficientul de ajustare care urmează să fie aplicat, considerând indicii de inflaţie aferenţi primului an de contract. 

(6)Actualizarea preţului va fi solicitată beneficiarului de către operator, având la bază calculul conform formulelor de ajustare de mai sus, cu situaţiile de lucrări şi documentele justificative în anexă.

(7) Operatorul se obligă să execute serviciul prevăzute în contract cu profesionalism şi promptitudine conform normativelor din caietul de sarcini.

(8) Operatorul se obligă să supravegheze prestarea serviciului, să asigure resursele umane, materiale, instalaţiile, echipamentele necesare şi produsele aferente serviciului contractat.

(9) Tarifele se vor ajusta conform legislaţie în vigoare şi vor fi aprobate de Consiliul Local al Municipiului Timişoara.

(10) Tarifele pentru fiecare activitate vor avea incluse toate taxele (cheltuielile de transport, cheltuielile de depozitare, cheltuielile de personal sau alte taxe ocazionate de prestarea activităţilor conform caietului de sarcini, alte costuri şi componente de costuri). 

  Clauze privind menţinerea echilibrului contractual

Art.23 (1) Părţile vor urmări permanent menţinerea echilibrului contractual al delegării gestiunii serviciului.

(2) Raporturile contractuale dintre  concedentul şi concesionarul se bazează pe principiul echilibrului financiar al delegării între drepturile care îi sunt acordate concesionarului şi obligaţiile care îi sunt impuse.

(3) Concesionarul nu va fi obligat să suporte creşterea sarcinilor legate de execuţia obligaţiilor sale, dacă această creştere rezultă în urma unui caz de forţă majoră.
 Încetarea contractului de delegare a gestiunii

Art. 24  Prezentul contract de delegare a gestiunii încetează în următoarele situaţii:

a)  la expirarea duratei stabilite prin contract, dacă părţile nu convin, în scris, prelungirea acestuia în condiţiile legii;
b) în cazul în care concesionarului ii sunt retrase  autorizaţiile legale necesare desfăşurării activităţii.

c) în cazul în care interesul naţional sau local o impune, prin denunţarea unilaterală de către concedent, cu plata unei despăgubiri juste şi prealabile în sarcina concedentului;
d) în cazul nerespectării obligaţiilor contractuale de către părţi sau a constatării unor abateri grave ale concesionarului,  prin reziliere unilaterală, cu plata unei despăgubiri ; 

e) în cazul falimentului concesionarului;

f) la dispariţia, dintr-o cauză de forţa majoră, a bunului concesionat sau în cazul imposibilităţii obiective a concesionarului de a-l exploata, prin renunţare, fără plata unei despăgubiri; 

g) în cazuri de forta majoră sau caz fortuit, când concesionarul se afla în imposibilitatea de a continua contractul, prin renunţare fără plata unei despăgubiri;
Art. 25 - (1) Concedentul are dreptul să rezilieze unilateral contractul dacă constată şi dovedeşte nerespectarea de către concesionar a obligaţiilor contractuale şi dacă acesta nu adoptă măsuri pentru atingerea parametrilor de calitate asumaţi prin prezentul contract.
(2) Neexecutarea succesiva, pe o perioada de 2 luni, a mai mult de 20 % din volumul/cantitatea lucrarilor delegate, specifice gestionarii cainilor fara stapan, da dreptul  concedentului sa procedeze la desfiintarea acestuia de drept fără punerea în întârziere şi fără intervenţia instanţei de judecată, cu plata penalităţilor.

 Litigii

Art. 26(1) Concedentul şi concesionarul vor depune toate eforturile pentru a rezolva pe cale amiabilă, orice neînţelegere sau dispută care se poate ivi între aceştia în cadrul sau în legatură cu îndeplinirea contractului.

(2) Litigiile de orice fel ce decurg din executarea, modificarea şi încetarea contractului de delegare a gestiunii se soluţionează de instanţa de contencios administrativ de pe raza în care are sediul delegatarul.
CAPITOLUL IV
DISPOZITII FINALE

Art. 27 Orice comunicare între părţi, referitoare la îndeplinirea prezentului contract, trebuie să fie transmisă în scris.

Art. 28 Orice document scris trebuie înregistrat atât în momentul transmiterii, cât si în momentul primirii.

Art. 29 Comunicările dintre părţi se pot face şi prin adresă, fax, e-mail sau prin alte mijloace de comunicare convenite între părţi, cu condiţia confirmării în scris a primirii comunicării.

Art. 30 Prezentul contract de delegare intră în vigoare la data de................................. şi a fost încheiat azi ........................................ în ..............exemplare originale.

Art. 31 Limba care guvernează contractul este limba română.

CONCEDENT                                                                                             CONCESIONAR
Adrian-Amedeo BERE-SEMEREDI

